Mars på Pluto

Mars var en måned hvor vi endelig kunne begynne å kjenne på våren. Vi har hatt mange fine turer, spesielt til den økologiske gården. Der har vi sett og følt på både sauer, griser, høner, gjess og kalkuner. Barna synes dyr er kjempekjekt, så vi fortsetter med dette også i april. Er vi riktig heldige, vil det dukke opp noen lam også utover i måneden. Vi er så heldige som har et fantastisk turområde rundt oss, så vi kommer til å være mye både på Jernaldergården og den økologiske gården framover. Spontane turer fortsetter vi med, og dersom været tillater det tar vi også med oss lunchen på tur.

April blir også en måned hvor påske står i fokus.Vi kommer til å ha litt formingsaktiviteter, og skal også så frø både inne og etter hvert også ute.

Fredag 12. april inviterer vi foresatte til påskefrokost kl. 08:00. Da er dere velkomne til å spise frokost med oss. Barnehagen står for all mat. Senere på formiddagen skal barna ha påskefest i barnehagen. Da har vi felles samlingsstund med dramatisering av legenden om påskeharen.

De eldste på Pluto har begynt med tilvenning på Merkur hver torsdag, og det har gått veldig fint til nå.

I påskeferien vil det bli avviklet ferie hos både barn og voksne, så vi slår avdelingene sammen etter behov. Barnehagen har åpent fra 07:30 - 12:00 onsdag før påske. Husk også planleggingsdagen tirsdag 23. april.

25. april blir det dugnad i barnehagen kl. 16:00. Mer info kommer.

3. mai kommer fotografen i barnehagen. Dere får på forhånd velge hvilke pakker dere ønsker å kjøpe (gruppebilde, portrettbilde og evt søskenbilde).

Vi ønsker alle en fin april og en god påske!

**Hilsen fra Marianne, Barbro og Julie**

|  |  |  |  |  |
| --- | --- | --- | --- | --- |
| **Mandag** | **Tirsdag** | **Onsdag** | **Torsdag** | **Fredag** |
| 1.Turdag | 2.MøtedagInne/utelek med Neptun | 3.Bakedag og grupper | 4.Utelek / turDe eldste besøker Merkur | 5.Utelek Varm lunch |
| 8.Turdag | 9.MøtedagInne/utelek med Neptun | 10.Bakedag og grupper | 11.Utelek / turDe eldste besøker Merkur | 12.PåskefrokostPåskeharefest |
| 15.Påske-aktiviteter | 16.Påske-aktiviteter | 17.**Åpent fra 07:30 - 12:00** | 18.**Skjærtorsdag****Barnehagen stengt** | 19.**Langfredag****Barnehagen stengt** |
| 22.**2. påskedag****Barnehagen stengt** | 23.**Planleggings-dag****Barnehagen stengt** | 24.Bakedag og grupper | 25.Utelek / turDe eldste besøker Merkur**Dugnad kl 16:00** | 26.Utelek Varm lunch |